
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1521 


4 Δεκεμβρίου 2002 


ΑΠΟΦΑΣΕΙ Σ 

Αριθ. 8199/6321 

Θέση σε ισχύ του ειδικού εσωτερικού κανονισμού της 

Επιστημονικής Υπηρεσίας της Βουλής των Ελλήνων. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 65 παρ. 5 του Συντάγματος. 

2. Τις διατάξεις του άρθρου 162 παρ. 7 του Κανονισμού 
της Βουλής (Μέρος Κοινοβουλευτικό), όπως ισχύει (ΦΕΚ 
284/Α/18.12.2001). 

3. Τη γνώμη του Επιστημονικού Συμβουλίου, που μας 
υποβλήθηκε. 

4. Τις ανάγκες της υπηρεσίας και ιδίως της αποτελε¬ 
σματικής εξυπηρέτησης της Ολομελείαςτης Βουλής, του 
Τμήματος διακοπής των εργασιών της, των διαρκών Κοι¬ 
νοβουλευτικών Επιτροπών της, και των Κοινοβουλευτι¬ 
κών Ομάδων και Βουλευτών, από τις διευθύνσεις επιστη¬ 
μονικών μελετών κατά την άσκηση του Κοινοβουλευτικού 
έργου τους και των λοιπών δραστηριοτήτων τους, απο¬ 
φασίζουμε: 

Θέτουμε σε ισχύ τον ειδικό εσωτερικό κανονισμό της 
Επιστημονικής Υπηρεσίας της Βουλής των Ελλήνων, ο 
οποίος έχει ως ακολούθως: 

ΕΙΔΙΚΟΣ ΕΣΩΤΕΡΙΚΟΣ ΚΑΝΟΝΙΣΜΟΣ 
ΤΗΣ ΕΠΙΣΤΗΜΟΝΙΚΗΣ ΥΠΗΡΕΣΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Άρθρο 1 

1. Η επιστημονική διεύθυνση των εργασιών της Επιστη¬ 
μονικής Υπηρεσίας της Βουλής ανήκει στο Επιστημονικό 
Συμβούλιο, που υπάγεται απευθείας στον Πρόεδρο της 
Βουλής, ο οποίος μπορεί να εκχωρεί την άσκηση της αρ- 
μοδιότητάςτου αυτής καθώς κοίτης διοικητικής διεύθυν¬ 
σης της Επιστημονικής Υπηρεσίας της Βουλής, εν άλω ή 
εν μέρει ή κατά περίπτωση, παραλλήλως, στον Γενικό 
Γ ραμματέατης Βουλής. 

Στην αρμοδιότητα του Επιστημονικού Συμβουλίου υπά¬ 
γονται ιδίως: 

α) Ο προγραμματισμός, η εποπτεία και ο απολογισμός 
επί των ερευνητικών εργασιών και μελετών που επιτελού- 
νται από τις Διευθύνσεις Επιστημονικών Μελετών, από τη 
Διεύθυνση Πληροφορικής και Νέων Τεχνολογιών και από 
τη Διεύθυνση Βιβλιοθήκης. 

Για τον σκοπό αυτό, το Επιστημονικό Συμβούλιο μπο¬ 
ρεί, στο πλαίσιο της κατάρτισης των θεματικών αξόνων 
μελέτης και έρευνας, τους οποίους υποβάλλει κατά το 
πρώτο δεκαπενθήμερο κάθε συνόδου προς έγκριση στον 
Πρόεδρο της Βουλής, να καλεί τους προϊσταμένους των 
Διευθύνσεων, τους προϊσταμένους των Τμημάτων, τους 


Επιστημονικούς Συνεργάτες, τους Ειδικούς Επιστημονι¬ 
κούς Συνεργάτες και τους υπαλλήλους των ως άνω Διευ¬ 
θύνσεων προς ενημέρωσή του και να αναθέτει σχετικά κα¬ 
θήκοντα στους προϊσταμένους Διευθύνσεων ή τους προϊ¬ 
σταμένους Τμημάτων ή, μετά από εισήγηση των 
ανωτέρω, στους λοιπούς συνεργάτες και υπαλλήλους 
της Επιστημονικής Υπηρεσίας. 

β) Η ανάθεση, στο τέλος κάθε συνόδου, της σύντα¬ 
ξης απολογιστικών εκθέσεων για τις ως άνω δραστη¬ 
ριότητες στις Διευθύνσεις της Επιστημονικής Υπηρε¬ 
σίας της Βουλής και η υποβολή τους με τις παρατηρή¬ 
σεις του Επιστημονικού Συμβουλίου στον Πρόεδρο 
της Βουλής. 

γ) Η αξιολόγηση και η σύνταξη έκθεσης, στο τέλος κά¬ 
θε συνόδου, για καθένα από τους προϊσταμένους των Δι¬ 
ευθύνσεων Επιστημονικών Μελετών και των Τμημάτων 
τους, τους Επιστημονικούς Συνεργάτες καιτους Ειδικούς 
Επιστημονικούς Συνεργάτες που τα στελεχώνουν, όπως 
ειδικότερα ορίζεται με απόφαση του Προέδρου της Βου¬ 
λής, μετά από εισήγηση του Επιστημονικού Συμβουλίου. 
Η έκθεση αυτή λαμβάνεται υπόψη για την εξέλιξη και την 
εν γένει υπηρεσιακή κατάσταση των επιστημονικών στε- 
λεχώντωνΔιευθύνσεων Επιστημονικών Μελετώντης Επι¬ 
στημονικής Υπηρεσίας της Βουλής. 

δ) Η εισήγηση για την τοποθέτηση των προϊσταμένων 
των Διευθύνσεων Επιστημονικών Μελετών και των Τμη¬ 
μάτων τους. 

ε) Η εποπτεία της βιβλιογραφικής ενημέρωσης της Βι¬ 
βλιοθήκης. 

στ) Η εποπτεία των επιστημονικών δημοσιευμάτων της 
Επιστημονικής Υπηρεσίας της Βουλής. 

η) Η οργάνωση και διεξαγωγή σεμιναρίων στις Διευθύν¬ 
σεις της Επιστημονικής Υπηρεσίας της Βουλής. 

θ) Η εισήγηση για τη συνεργασία με αντίστοιχες ή ανά¬ 
λογες υπηρεσίες άλλων κοινοβουλίων και διεθνών οργα¬ 
νισμών και η συστηματική παρακολούθηση του έργου 
τους για την κατάρτιση συγκριτικών μελετών. 

ι) Οι παραγγελίες βιβλίων και έντυπου υλικού προς χρή¬ 
ση της Επιστημονικής Υπηρεσίας, με έγκριση του Γενικού 
Γραμματέα της Βουλής. 

2. Το Επιστημονικό Συμβούλιο συνεδριάζει είτε εν Ολο¬ 
μέλεια είτε και κατά Τμήματα, μετά από πρόσκληση του 
Προέδρου του και, αν αυτός κωλύεται, του αναπληρωτή 
του, τον οποίο μπορεί να ορίζει ο Πρόεδρος της Βουλής 
κατά περίπτωση. Το Επιστημονικό Συμβούλιο συνεδριά¬ 
ζει επίσης οσάκις το ζητήσει ο Προέδροςτης Βουλής. Τα 
Τμήματα είναι πενταμελή. Τη σύνθεση των Τμήματων ορί¬ 
ζει, με απόφασή του, ο Πρόεδρος της Βουλής, μετά από 
εισήγηση του Προέδρου του Επιστημονικού Συμβουλίου. 
Με την ίδια διαδικασία μπορεί να ορίζεται ειδικότερα η 
σύνθεση Τμήματος, οσάκις πρόκειται για ειδικό θέμα. Με 
απόφαση του Προέδρου της Βουλής, μετά από εισήγηση 


























20066 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Προέδρουτου Επιστημονικού Συμβουλίου, μπορεί να 
μεταβάλλεται η σύνθεση των Τμημάτων. 

3. Όταν το Επιστημονικό Συμβούλιο συνεδριάζει εν 
Ολομέλεια, βρίσκεται σε απαρτία εφόσον είναι παρόντα 
τουλάχιστον πέντε από τα μέλη του, όταν δε συνεδριάζει 
κατά Τμήματα, εφόσον είναι παρόντα τουλάχιστον τρία 
από τα μέλη του. Σε περίπτωση που εκλείψουν ή παραι¬ 
τηθούν ένα ή περισσότερα μέλη του, η Ολομέλεια ή το 
Τμήμα συνεδριάζουν νομίμως μέχρι τη συμπλήρωση της 
σύνθεσης του Επιστημονικού Συμβουλίου. 

4. Η πρόσκληση προς τα μέλη του Επιστημονικού Συμ¬ 
βουλίου είναι γραπτή, σε κατεπείγουσες δε περιπτώσεις, 
προφορική. Ιδιαίτερη πρόσκληση δεν απαιτείται σε περί¬ 
πτωση που έχουν ορισθεί από τον Πρόεδρο του Επιστημο¬ 
νικού Συμβουλίου τακτές ημέρες και ώρες συνεδριάσεων. 

5. Για κάθε συνεδρίαση της Ολομέλειας ή τωνΤμημάτων 
του Επιστημονικού Συμβουλίου συντάσσεται ημερήσια 
διάταξη που κοινοποιείται δύο ημέρες πριν από τη συνε¬ 
δρίαση, εκτός αν πρόκειται για κατεπείγουσα περίπτωση. 

6. Κατά τις συνεδριάσεις της Ολομέλειας και των Τμη¬ 
μάτων του Επιστημονικού Συμβουλίου τηρούνται συνο¬ 
πτικά πρακτικά. 

7. Καθήκοντα γραμματέα του Επιστημονικού Συμβουλί¬ 
ου ασκεί ο Γραμματέας του Επιστημονικού Συμβουλίου 
και, αν αυτός κωλύεται, ένας από του Ειδικούς Επιστη¬ 
μονικούς Συνεργάτες του Επιστημονικού Συμβουλίου ή 
Επιστημονικός Συνεργάτης ή Ειδικός Επιστημονικός Συ¬ 
νεργάτης ή υπάλληλος της Επιστημονικής Υπηρεσίας 
που ορίζει ο Πρόεδροςτου Επιστημονικού Συμβουλίου. 

8. Με απόφαση του Προέδρου της Βουλής, μετά από 
γνώμη του Προέδρου του Επιστημονικού Συμβουλίου, 
μπορεί να ανατίθεται, κατά παρέκκλιση από γενικές ή ει¬ 
δικές διατάξεις, σε εκπαιδευτικά ιδρύματα ή ινστιτούτα ή 
ερευνητικά κέντρα και σε επιστημονικούς φορείς καθώς 
και σε επιστήμονες και ερευνητές του ιδιωτικού ή του δη¬ 
μόσιου τομέα στην Ελλάδα ή το εξωτερικό, η εκτέλεση 
επιστημονικών, ερευνητικών και καλλιτεχνικών έργων, η 
διεξαγωγή ερευνών και η σύνταξη μελετών για ζητήματα 
που απαιτούν ιδιάζουσες γνώσεις ή όταν κρίνεται ότι αυ¬ 
τό επιβάλλεται λόγω επείγοντος ή για άλλους υπηρεσια¬ 
κούς λόγους, με αμοιβή που ορίζεται στην ίδια ή άλλη 
απόφαση. 

Άρθρο 2 

1. Στην αρμοδιότητα του Προέδρουτου Επιστημονικού 
Συμβουλίου της Βουλής ανήκουν ιδίως: 

α) Η θεώρηση ή η ανάθεση, στα εκ νομικών μέλη του 
Επιστημονικού Συμβουλίου, της θεώρησηςτωνεκθέσεων 
των Τμημάτων Νομοτεχνικής Επεξεργασίας επί των νο¬ 
μοσχεδίων και των προτάσεων νόμων, όπως και η θεώρη¬ 
ση ή η ανάθεση, και σε άλλα μέλη του, της θεώρησης ή ει¬ 
σήγησης άλλων εκθέσεων, μελετών και ερευνών που τί¬ 
θενται υπόψη του Επιστημονικού Συμβουλίου από τα 
λοιπά Τμήματατων Διευθύνσεωντης Επιστημονικής Υπη¬ 
ρεσίας. 

β) Η εισήγηση ή η ανάθεση της εισήγησης σε άλλο μέ¬ 
λος του, για οποιοδήποτε θέμα αρμοδιότητας του Επι¬ 
στημονικού Συμβουλίου. 

γ) Ο συντονισμός της επιστημονικής συνεργασίας των 
Διευθύνσεων που συγκροτούν την Επιστημονική Υπηρε¬ 
σία της Βουλής. 

2. Στην αρμοδιότητα του Προέδρουτου Επιστημονικού 
Συμβουλίου ανήκουν επίσης, με έγκριση του Προέδρου 
της Βουλής: 

α) Η κατανομή στις Διευθύνσεις Επιστημονικών Μελε¬ 
τών, προς επιστημονική επεξεργασία, των νομοσχεδίων 
και προτάσεων νόμων που παραπέμπονται στην Επιστη¬ 
μονική Υπηρεσία από τον Πρόεδρο της Βουλής. 

β) Η επικοινωνία με ξένα κοινοβούλια για επιστημονικά 
θέματα ή για θέματα τα οποία ορίζονται από τον Π ρόεδρο 
της Βουλής. 

γ) Η διοργάνωση σεμιναρίων για ζητήματα σχετικά με την 
επιστημονική ενημέρωση των Βουλευτών και τη βελτίωση 
των όρων λειτουργίας της Επιστημονικής Υπηρεσίας. 


δ) Η εισήγηση προς τον Πρόεδρο της Βουλής για τον 
διορισμό ή την τοποθέτηση, με απόφαση του Προέδρου 
της Βουλής, του Γραμματέα του Επιστημονικού Συμβου¬ 
λίου, ο οποίος μπορεί, με απόφαση του Προέδρου της 
Βουλής, να είναι υπάλληλος από το μόνιμο προσωπικό 
της Βουλής. 

Άρθρο 3 

I. Η πρώτη Διεύθυνση Επιστημονικών Μελετών αποτε- 
λείται από τα εξής Τμήματα: 

1. Το πρώτο Τμήμα Νομοτεχνικής Επεξεργασίας νομο¬ 
σχεδίων και προτάσεων νόμων, στην αρμοδιότητα του 
οποίου ανήκουν: 

α) Η επιστημονική επεξεργασία νομοσχεδίων και προ¬ 
τάσεων νόμων που ανήκουν στην Ολομέλεια της Βουλής, 
στις Διαρκείς Κοινοβουλευτικές Επιτροπές και στο Τμήμα 
διακοπής των εργασιών της Βουλής, σύμφωνα με τα άρ¬ 
θρα 162 παρ. 3 εδ. α' και 92 του Κανονισμού της Βουλής 
(Μέρος Κοινοβουλευτικό). 

β) Η επιστημονική επεξεργασία νομοσχεδίων που κατα¬ 
τίθενται προς ψήφιση με την ειδική διαδικασία επιψήφι¬ 
σης δικαστικών ή διοικητικών κωδίκων, σύμφωνα με τα 
άρθρα 76 παρ. 6 του Συντάγματος και 111 του Κανονι¬ 
σμού της Βουλής (Μέρος Κοινοβουλευτικό). 

2. Το Τμήμα Κοινοβουλευτικών Ερευνών και Μελετών, 
στην αρμοδιότητα του οποίου ανήκουν: 

α) Η συστηματική παρακολούθηση των συζητήσεωντης 
Βουλής, η διενέργεια κοινοβουλευτικών ερευνών και η εκ¬ 
πόνηση γενικών και ειδικών μελετών με αντικείμενο ιδίως 
τον θεσμικό ρόλο, την οργάνωση, τη λειτουργία και το έρ¬ 
γο της Βουλής, όπως και την ελληνική και διεθνή κοινο¬ 
βουλευτική παράδοση. Οι γενικές μελέτες εκπονούνται 
σύμφωνα με το ετήσιο πρόγραμμα που καταρτίζεται από 
το Επιστημονικό Συμβούλιο και εγκρίνει ο Πρόεδρος της 
Βουλής. Οι ειδικές μελέτες απαντούν σε ερωτήματα που 
υποβάλλονται από τον Πρόεδρο της Βουλής και, με έγκρι¬ 
ση του Προέδρου της Βουλής, από τις Κοινοβουλευτικές 
Ομάδες και τους Βουλευτές ατομικά, και έχουν σχέση με 
το επιτελούμενο στη Βουλή έργο. Τις μελέτες αναθέτει 
στους Επιστημονικούς Συνεργάτες και τους Ειδικούς 
Επιστημονικούς Συνεργάτες ο προϊστάμενος αυτής της 
Διεύθυνσης, ανάλογα με την ειδικότητά τους, μετά από 
σύμφωνη γνώμη του Προέδρου του Επιστημονικού Συμ¬ 
βουλίου. Οι μελέτες συντάσσονται με ευθύνη του προϊ¬ 
σταμένου του Τμήματος και θεωρούνται από τον προϊ¬ 
στάμενο αυτής της Διεύθυνσης, ο οποίος τις διαβιβάζει 
στο Επιστημονικό Συμβούλιο. Το Επιστημονικό Συμβού¬ 
λιο αξιολογεί τις μελέτες μετά από εισήγηση μέλους του, 
το οποίο ορίζει ο Πρόεδρος του Επιστημονικού Συμβου¬ 
λίου, καιτις υποβάλλει στον Πρόεδρο της Βουλής. 

β) Η διαρκής ενημέρωση της Βουλής, για το έργο ξένων 
κοινοβουλίων και διακοινοβουλευτικών διασκέψεων, με 
τη σύνταξη εκθέσεων τις οποίες αξιολογείτο Επιστημονι¬ 
κό Συμβούλιο και υποβάλλει στον Πρόεδρο της Βουλής. 

γ) Η παρακολούθηση συνεδρίων που αφορούν το κοι¬ 
νοβουλευτικό έργο και η προετοιμασία συνεδρίων, μετά 
από εισήγηση προς το Επιστημονικό Συμβούλιο και έγκρι¬ 
ση της σχετικής πρότασης του Επιστημονικού Συμβουλί¬ 
ου από τον Πρόεδρο της Βουλής. 

δ) Η επικοινωνία με κέντρα μελετών και τεκμηρίωσης 
για τη στήριξη του επιστημονικού και κοινοβουλευτικού 
έργου της Βουλής. 

3. Το Τμήμα Τεκμηρίωσης, στην αρμοδιότητα του οποί¬ 
ου ανήκουν η συλλογή και επεξεργασία στοιχείων για το 
έργο της Βουλής και, σε συνεργασία με τη Διεύθυνση 
Πληροφορικής και Νέων Τεχνολογιών, και τη Διεύθυνση 
Στενογραφίας και Πρακτικών, η διαρκής ηλεκτρονική ευ- 
ρετηρίαση των Πρακτικών της Βουλής, προς τον σκοπό 
της δημιουργίας βάσεων δεδομένων σε επί μέρους θεμα¬ 
τικές ενότητες για τις δραστηριότητες της Ολομέλειας 
της Βουλής, των Κοινοβουλευτικών Επιτροπών και του 
Τμήματος διακοπής των εργασιών της Βουλής. 

II. Η δεύτερη Διεύθυνση Επιστημονικών Μελετών απο- 
τελείται από τα εξής Τμήματα: 

1. Το δεύτερο Τμήμα Νομοτεχνικής Επεξεργασίας νο¬ 
μοσχεδίων και προτάσεων νόμων, στην αρμοδιότητα του 
οποίου ανήκουν: 

α) Η επιστημονική επεξεργασία νομοσχεδίων και προ¬ 
τάσεων νόμων που ανήκουν στην Ολομέλεια της Βουλής, 
στις Διαρκείς Κοινοβουλευτικές Επιτροπές και στο Τμήμα 
διακοπής των εργασιών της Βουλής, σύμφωνα με τα άρ¬ 
θρα 162 παρ. 3 εδ. α' και 92 του Κανονισμού της Βουλής 
(Μέρος Κοινοβουλευτικό). 

β) Η επιστημονική επεξεργασία νομοσχεδίων που αφο¬ 
ρούν την κύρωση διεθνών συνθηκών ή πρωτοκόλλων. 

2. Το Τμήμα Ευρωπαϊκών Μελετών, στην αρμοδιότητα 
του οποίου ανήκουν: 

α) Η παρακολούθηση των εργασιών των διασκέψεων 
της Ευρωπαϊκής Ένωσης, ευρωπαϊκών οργανισμών και 
συνεδρίων που διοργανώνονται σε ευρωπαϊκό επίπεδο, 
και η σύνταξη σχετικών εκθέσεων προς ενημέρωση της 
Βουλής, που κατατίθενται στο Επιστημονικό Συμβούλιο 
της Βουλής, το οποίο τις αξιολογεί και υποβάλλει στον 
Πρόεδρο της Βουλής. 

β) Η παροχή, με απόφαση του Προέδρου της Βουλής, 
της αναγκαίας επιστημονικής συνδρομής προςτους Βου¬ 
λευτές, τις Επιτροπές της Βουλής καιτις αντιπροσωπείες 
της Βουλής σε κοινοβούλια ευρωπαϊκών χωρών και ευ¬ 
ρωπαϊκά όργανα και επιτροπές, με έγκριση δετού Προέ¬ 
δρου της Βουλής, και στους εκπροσώπους της χώρας 
στο Ευρωπαϊκό Κοινοβούλιο. 

3. Το Τμήμα Διεθνών και Αμυντικών Μελετών, στην αρ¬ 
μοδιότητα του οποίου ανήκουν: 

α) Η παρακολούθηση των εργασιών διεθνών οργανι¬ 
σμών, διεθνών κοινοβουλευτικών διασκέψεων και κοινο¬ 
βουλίων χωρών εκτός της Ευρωπαϊκής Ένωσης, και η σύ¬ 
νταξη σχετικών εκθέσεων προς ενημέρωση της Βουλής, 
που κατατίθενται στο Επιστημονικό Συμβούλιο της Βου¬ 
λής, το οποίο τις αξιολογεί και υποβάλλει στον Πρόεδρο 
της Βουλής. 

β) Η παροχή, με απόφαση του Προέδρου της Βουλής, 
της αναγκαίας επιστημονικής συνδρομής προςτους Βου¬ 
λευτές καιτις αντιπροσωπείες της Βουλής στους διεθνείς 
οργανισμούς, τις διεθνείς επιστημονικές διασκέψεις και 
κοινοβούλια χωρών εκτός της Ευρωπαϊκής Ένωσης. 

γ) Η παρακολούθηση, έρευνα και μελέτη θεμάτων διε¬ 
θνούς πολιτικής που ενδιαφέρουν την εξωτερική πολιτική 
και την αμυντική στρατηγική της χώρας και η συνεργασία 
για τον σκοπό αυτό με τα αρμόδια υπουργεία και υπηρε¬ 
σίες, η παρακολούθηση του διεθνούς Τύπου και της σχε¬ 
τικής βιβλιογραφίας, καθώς και η παροχή της αναγκαίας 
επιστημονικής συνδρομής στη Διαρκή Επιτροπή Εξωτε¬ 
ρικών Υποθέσεων και Άμυνας της Βουλής, στη Γ ενική Δι¬ 
εύθυνση διεθνών σχέσεων και στις αντιπροσωπείες του 
Σώματος σε διεθνείς οργανισμούς, διασκέψεις και ξένα 
κοινοβούλια, και η υποβολή σχετικών μελετών και εκθέ¬ 
σεων στον Πρόεδρο της Βουλής. 

4. Το Τμήμα Μελετών Οικονομίας και Περιβάλλοντος, 
στην αρμοδιότητα του οποίου ανήκουν: 

α) Η παρακολούθηση, σε εθνικό, ευρωπαϊκό και διεθνές 
επίπεδο, των οικονομικών και περιβαλλοντικών εξελίξε¬ 
ων, τόσο σε επίπεδο θεσμών όσο και της πρακτικής, και η 
σύνταξη σχετικών εκθέσεων προς ενημέρωση της Βου¬ 
λής, που κατατίθενται στο Επιστημονικό Συμβούλιο της 
Βουλής, το οποίο τις αξιολογεί και υποβάλλει στον Πρόε¬ 
δρο της Βουλής. 

β) Η παροχή της αναγκαίας επιστημονικής συνδρομής 
προς τους Βουλευτές καιτις Επιτροπές της Βουλής. 

Το Τμήμα Γραμματείας εξυπηρετεί αμφότερες τις Διευ¬ 
θύνσεις Επιστημονικών Μελετών και στελεχώνεται με 
υπαλλήλους από το διοικητικό προσωπικό της Βουλής, με 
απόφαση του Προέδρου της Βουλής. Ως προϊστάμενος 
του Τμήματος μπορεί να ορίζεται Επιστημονικός Συνερ¬ 
γάτης ή Ειδικός Επιστημονικός Συνεργάτης. 

5. Οι Διευθύνσεις Επιστημονικών Μελετών συνεργάζο¬ 
νται, αναλόγως των αντικειμένων τους, κατά τις υποδεί¬ 
ξεις του Προέδρου του Επιστημονικού Συμβουλίου, ο 
οποίος ενεργεί κατ’ εντολή του Προέδρου της Βουλής, με 


το Ίδρυμα της Βουλής των Ελλήνων για τον Κοινοβου¬ 
λευτισμό και τη Δημοκρατία. 

Άρθρο 4 

1. Η Γενική Διεύθυνση Νομοθετικού Έργου κοινοποιεί 
αμέσως στον Πρόεδρο του Επιστημονικού Συμβουλίου τα 
νομοσχέδια καιτις προτάσεις νόμων τα οποία παραπέμπο- 
νται από τον Πρόεδρο της Βουλής στην Επιστημονική Υπη¬ 
ρεσία προς επεξεργασία. Ο Πρόεδρος του Επιστημονικού 
Συμβουλίου αναθέτει πάραυτα στις Διευθύνσεις Επιστη¬ 
μονικών Μελετών τη σύνταξη της σχετικής έκθεσης. 

2. Οι προϊστάμενοι των Διευθύνσεων Επιστημονικών 
Μελετών ορίζουν προθεσμία για τη σύνταξη των εκθέσε¬ 
ων, αν δεν την έχει ορίσει ο Πρόεδρος της Βουλής. 

3. Οι προϊστάμενοι των Τμημάτων Νομοτεχνικής Επε¬ 
ξεργασίας αναθέτουν σε Επιστημονικό Συνεργάτη ή Ειδι¬ 
κό Επιστημονικό Συνεργάτη τη σύνταξη της έκθεσης, η 
οποία προσυπογράφεται από τον προϊστάμενο του Τμή¬ 
ματος και θεωρείται από τον προϊστάμενο της οικείας Δι¬ 
εύθυνσης Επιστημονικών Μελετών. Εν συνεχεία, η έκθε¬ 
ση διαβιβάζεται από τον προϊστάμενο αυτής της Διεύθυν¬ 
σης στο Επιστημονικό Συμβούλιο για θεώρηση. 

4. Οι εκθέσεις των Διευθύνσεων Επιστημονικών Μελε¬ 
τών επί των νομοσχεδίων και των προτάσεων νόμων, θεω¬ 
ρημένες κατά το άρθρο 2 παρ. 1 εδ. α' του παρόντος Κα¬ 
νονισμού, διανέμονται στους Βουλευτές δύο τουλάχιστον 
ημέρες πριν από τη συνεδρίαση της αρμόδιας Κοινοβου¬ 
λευτικής Επιτροπής, αναδιατυπώνονται αφού ληφθεί υπό¬ 
ψη το κείμενο του νομοσχεδίου ή της πρότασης νόμου, 
όπως το διαμόρφωσε και ψήφισε η Επιτροπή, και διανέμο¬ 
νται εκ νέου μέχριτην παραμονή της συζήτησης στην Ολο¬ 
μέλεια ή το Τμήμα Διακοπής. Κατά τη διάρκεια των συζη¬ 
τήσεων στην Επιτροπή μπορούν να παρίστανται, εφόσον 
το ορίσει ο Πρόεδρος της Βουλής ή το ζητήσει ο προε- 
δρεύων στη συζήτηση και εγκρίνει ο Πρόεδρος της Βου¬ 
λής, μέχρι δύο Επιστημονικοί Συνεργάτες ή Ειδικοί Επι¬ 
στημονικοί Συνεργάτες ανά Επιτροπή, τους οποίους ορί¬ 
ζουν οι προϊστάμενοι των Διευθύνσεων Επιστημονικών 
Μελετών, ανάλογα με την ειδικότητά τους, προς παροχή 
διευκρινίσεων ή απαντήσεων σχετικών με την έκθεση 
προς τον Πρόεδρο της Επιτροπής και επί ερωτήσεώντου. 

5. Οι εκθέσεις περιέχουν ιδίως: α) Έρευνα της σχέσης 
των προτεινόμενων ρυθμίσεων με την ισχύουσα νομοθε¬ 
σία. β) Προτάσεις για την εναρμόνιση των προτεινόμενων 
ρυθμίσεων προς το Σύνταγμα, το δίκαιο της Ευρωπαϊκής 
Ένωσης και τους κανόνεςτου Διεθνούς Δικαίου που ισχύ¬ 
ουν ως εσωτερικό δίκαιο, γ) Βιβλιογραφικό και νομολο- 
γιακό υλικό, δ. Πληροφορίες για ειδικότερα θέματα. 

6. Ο Πρόεδρος του Επιστημονικού Συμβουλίου ή μέλος 
του στο οποίο έχει αναθέσει τη θεώρηση έκθεσης επί νο¬ 
μοσχεδίου ή πρότασης νόμου μπορεί να καλεί τους συ¬ 
ντάκτες των εκθέσεων, τους προϊσταμένους των Τμημά¬ 
των Νομοτεχνικής Επεξεργασίας και τους προϊσταμένους 
των Διευθύνσεων Επιστημονικών Μελετώνγιατηνπαροχή 
διευκρινίσεων επί των εκθέσεων. Το αυτό ισχύει για τις 
έρευνες, μελέτες και εκθέσεις των λοιπών Τμημάτων των 
Διευθύνσεων Επιστημονικών Μελετών, όπως και κάθε ζή¬ 
τημα της αρμοδιότητας του Επιστημονικού Συμβουλίου. 

Άρθρο 5 

1. Η πλήρωση των θέσεων των Επιστημονικών Συνερ¬ 
γατών και των Ειδικών Επιστημονικών Συνεργατών των 
Διευθύνσεων Επιστημονικών Μελετών της Επιστημονι¬ 
κής Υπηρεσίας της Βουλής γίνεται σύμφωνα με τη διαδι¬ 
κασία των επόμενων εδαφίων αυτής της παραγράφου. 

Με προκήρυξη του Προέδρου της Βουλής, που δημοσι¬ 
εύεται σε δύο τουλάχιστον ημερήσιες εφημερίδες των 
Αθηνών, ορίζεται ο αριθμός των προς πλήρωση θέσεων, 
οι ειδικότητες ή το γνωστικό αντικείμενό τους, καιτα απαι- 
τούμενα για την πρόσληψη προσόντα. 

Οι αιτήσεις των υποψηφίων υποβάλλονται εντός προθε¬ 
σμίας είκοσι τουλάχιστον ημερών, που αρχίζει από την τε¬ 
λευταία δημοσίευση της προκήρυξης στον ημερήσιο τύπο. 
Η προθεσμία αυτή μπορεί να παρατείνεται με ανακοίνωση 

του Προέδρου της Βουλής, που δημοσιεύτεται επίσης σε 
δύο τουλάχιστον ημερήσιες εφημερίδες των Αθηνών. 

Για τον έλεγχο και την αξιολόγηση των προσόντων των 
υποψηφίων συγκροτούνται, με απόφαση του Προέδρου 
της Βουλής, μία ή περισσότερες τριμελείς ή πενταμελείς 
επιτροπές, στις οποίες, αν είναι τριμελείς, μετέχουν: 

α) Ένας καθηγητής ΑΕΙ οποιοσδήποτε βαθμίδας, ή ομό¬ 
τιμος καθηγητής, αντίστοιχου ή συναφούς με την προς 
πλήρωση θέση γνωστικού αντικειμένου, β) Ένας εν ενερ- 
γεία ή διατελέσας ανώτατος δημόσιος λειτουργός ή 
υπάλληλος ή ανώτατο στέλεχος του δημόσιου τομέα 
όπως ορίσθηκε με τον Νόμο 1256/1982, γ) Ένας ειδικός 
επιστήμονας ή ανώτατος ή ανώτερος υπάλληλος της 
Βουλής και, αν οι επιτροπές είναι πενταμελείς, ανά ένα μέ¬ 
λος από τους ανωτέρω υπό στοιχεία α' και β'. 

Με την απόφαση συγκρότησης της επιτροπής ορίζονται 
ο πρόεδρός της και ο εισηγητής, από τα μέλη της, ο γραμ¬ 
ματέας της, από τους υπαλλήλους της Βουλής, και μέχρι 
τρεις βοηθοί του εισηγητή, από τους Επιστημονικούς Συ¬ 
νεργάτες ή τους Ειδικούς Επιστημονικούς Συνεργάτες ή 
τους υπαλλήλους της Βουλής. Στην απόφαση αυτή ή σε 
άλλη απόφαση του Προέδρου της Βουλής μπορεί να ορί¬ 
ζεται αμοιβή για τα μέλη αυτών των επιτροπών και τους 
γραμματείς τους ή και τους βοηθούς των εισηγητών. 

Η επιτροπή ελέγχει τους φακέλους των υποψηφίων και 
αποκλείει όσους δεν διαθέτουν τα απαιτούμενα τυπικά 
προσόντα. Ακολούθως, προβαίνει σε αξιολόγηση των λοι¬ 
πών υποψηφίων με βάση τους τίτλους σπουδών, αρχι¬ 
κούς και μεταπτυχιακούς, τη βαθμολογία αυτών των τίτ¬ 
λων, τη γνώση ξένων γλωσσών, την τυχόν εμπειρία, τις 
επιστημονικές εργασίες και άλλες συναφείς δραστηριό- 
τητεςτων υποψηφίων, και καλεί σε συνέντευξη είτε όλους 
τους υποψηφίους είτε όσους κρίνει ότι ικανοποιούν πλη¬ 
ρέστερα τις απαιτήσεις των προς πλήρωση θέσεων. 

Κατά τη συνέντευξη, η επιτροπή διευκρινίζει κάθε ζήτη¬ 
μα που αφορά την επιστημονική συγκρότηση των υποψη¬ 
φίων, την εμπειρία τους, τις επιστημονικές εργασίες ή άλ¬ 
λες συναφείς δραστηριότητές τους, και προβαίνει σε συ¬ 
νολική αξιολόγησή τους, περιλαμβανομένης και της 
αναφοράς στην προσωπικότητά τους. 

Με βάση τη συνολική αξιολόγηση των υποψηφίων, η 
επιτροπή εισηγείται στον Πρόεδρο της Βουλής αριθμό 
υποψηφίων που διαθέτουντα απαιτούμενα προσόντα μέ¬ 
χρι και του τριπλάσιου, εφόσον υπάρχουν, του αριθμού 
των προς πλήρωσή θέσεων. 

Ο Πρόεδρος της Βουλής αποφασίζει, μετά από γνώμη 
του Επιστημονικού Συμβουλίου ή Τμήματός του, ποιοι θα 
προσληφθούν. 

Ο Πρόεδρος της Βουλής μπορεί, πριν ή μετά από τη δια¬ 
τύπωση της γνώμης του Επιστημονικού Συμβουλίου, να 
ζητήσει από την επιτροπή, για λόγους νομιμότητας, να 
επανεξετάσει και αναδιατυπώσει την εισήγησή της. 

Σε κάθε περίπτωση, με απόφαση του Προέδρου της 
Βουλής, μπορεί, μετά από γνώμη του Επιστημονικού Συμ¬ 
βουλίου ή Τμήματόςτου, να ματαιωθεί, εν όλω ή εν μέρει, 
η διαδικασία για νόμιμο λόγο, ιδίως μη επαρκούς ανταπό¬ 
κρισης των ουσιαστικών προσόντων των υποψηφίων στις 
ιδιαίτερες απαιτήσεις των προκηρυχθεισών θέσεων ή μη 
προσέλευσης ικανού αριθμού υποψηφίων ή μη ικανοποι¬ 
ητικής εν γένει για το συμφέρον της υπηρεσίας εξέλιξης 
της όλης διαδικασίας, και να προκηρυχθούν εκ νέου όλες 
οι θέσεις ή ορισμένες από αυτές. 

2. α) Ως προϊστάμενοι των Διευθύνσεων Επιστημονικών 
Μελετών και των Τμημάτωντους τοποθετούνται Επιστημο¬ 
νικοί Συνεργάτες, μετά από εισήγηση του Επιστημονικού 
Συμβουλίου, με απόφαση του Προέδρου της Βουλής, για 
τριετή θητεία που μπορεί να ανανεώνεται με την ίδια διαδι¬ 
κασία. Με απόφαση του Προέδρου της Βουλής, μπορεί να 
διακοπεί η θητεία προϊσταμένου, και να γίνει αντικατάστα¬ 
σή του, μετά από γνώμη του Επιστημονικού Συμβουλίου. 

β) Η κατανομή και ανακατανομή των Επιστημονικών Συ¬ 
νεργατών και των Ειδικών Επιστημονικών Συνεργατών 
στις Διευθύνσεις και τα Τμήματα των Διευθύνσεων Επι¬ 
στημονικών Μελετών, όπως και η μεταβολή της αριθμητι¬ 


κής σύνθεσης των Τμημάτων γίνεται με απόφαση του 
Προέδρου της Βουλής, μετά από εισήγηση του Επιστη¬ 
μονικού Συμβουλίου. Οι υπηρετούντες κατά τη δημοσίευ¬ 
ση του Κανονισμού της Βουλής Επιστημονικοί Συνεργά¬ 
τες καταλαμβάνουν αυτοδικαίως θέσεις Επιστημονικών 
Συνεργατών, με απόφαση του Προέδρου της Βουλής. Οι 
υπηρετούντες κατά τη δημοσίευση του Κανονισμού της 
Βουλής προϊστάμενοι Διεύθυνσης και Τμημάτων κατα¬ 
λαμβάνουν αυτοδικαίως, με όμοια απόφαση, αντίστοιχες 
θέσεις επί θητεία, εφαρμοζομένου και στην περίπτωση 
αυτή του δεύτερου εδαφίου του στοιχείου α' αυτής της 
παραγράφου. Το Επιστημονικό Συμβούλιο εισηγείται είτε 
εν Ολομέλεια είτε κατά Τμήματα. 

3. Δύο θέσεις Επιστημονικών Συνεργατών καταλαμβά¬ 
νονται από τους προϊσταμένους των Διευθύνσεων Επι¬ 
στημονικών Μελετών. Σε κάθε Τμήμα Νομοτεχνικής Επε¬ 
ξεργασίας νομοσχεδίων και προτάσεων νόμων υπηρετούν 
οκτώ Επιστημονικοί Συνεργάτες, των προϊσταμένων των 
Τμημάτων συμπεριλαμβανομένων, και έξι Ειδικοί Επιστη¬ 
μονικοί Συνεργάτες. Στο Τμήμα Κοινοβουλευτικών Ερευ¬ 
νών και Μελετών υπηρετούν επτά Επιστημονικοί Συνεργά¬ 
τες, του προϊσταμένου του Τμήματος συμπεριλαμβανομέ¬ 
νου, και πέντε Ειδικοί Επιστημονικοί Συνεργάτες. Σε 
καθένα από τα Τμήματα Ευρωπαϊκών Μελετών, Διεθνών 
και Αμυντικών Μελετών, και Μελετών Οικονομίας και Πε¬ 
ριβάλλοντος υπηρετούν επτά Επιστημονικοί Συνεργάτες, 
των προϊσταμένων των Τ μημάτων συμπεριλαμβανομένων, 
και τέσσερις Ειδικοί Επιστημονικοί Συνεργάτες. Στο Τμή¬ 
μα Τεκμηρίωσης υπηρετούν δύο Επιστημονικοί Συνεργά¬ 
τες, του προϊσταμένου του Τ μήματος συμπεριλαμβανομέ¬ 
νου, και τρεις Ειδικοί Επιστημονικοί Συνεργάτες. 

4. Με απόφαση του Προέδρου της Βουλής διορίζονται, 
κατά τους όρους των παρ. 2 και3του άρθρου 161 του Κα¬ 
νονισμού της Βουλής (Μέρος Κοινοβουλευτικό), οι Ειδικοί 
Επιστημονικοί Συνεργάτες του Επιστημονικού Συμβουλίου. 

5. Ειδικοί Επιστημονικοί Συνεργάτες που αποκτούν δι¬ 
δακτορικό δίπλωμα μπορούν να ενταχθούν στην κατηγο¬ 
ρία των Επιστημονικών Συνεργατών μετά από αίτησή 
τους και απόφαση του Προέδρου της Βουλής, μετά από 
γνώμη Επιτροπής που ορίζει ο ίδιος. Στην περίπτωση αυ¬ 
τή, με την απόφαση ένταξης αυξομειώνεται ο αριθμός 
των προβλεπόμενων θέσεων των Επιστημονικών Συνερ¬ 
γατών και Ειδικών Επιστημονικών Συνεργατών αντιστοί- 
χως. Με την ίδια απόφαση μπορεί να ανακαθορίζονται οι 
όροι εργασίας και αμοιβής. 

6. Με απόφαση του Προέδρου της Βουλής μπορούν, με 
αίτησή τους, να τοποθετούνται στις Διευθύνσεις Επιστη¬ 
μονικών Μελετώντης Επιστημονικής Υπηρεσίαςτης Βου¬ 
λής υπάλληλοι της Βουλής που υπηρετούν σε άλλες Δι¬ 
ευθύνσεις, ανάλογα μετά προσόντα τους και τις ανάγκες 
της υπηρεσίας. 

7. Με αποφάσεις του Προέδρου της Βουλής μπορούν 
να ανατίθενται στο Επιστημονικό Συμβούλιο και τις Διευ- 
θύνσειςτης Επιστημονικής Υπηρεσίαςτης Βουλής και άλ¬ 
λες αρμοδιότητες. 

Άρθρο 6 

1. Ο παρών ειδικός εσωτερικός Κανονισμός της Επιστη¬ 
μονικής Υπηρεσίαςτης Βουλής μπορεί να τροποποιείται και 
να συμπληρώνεται με αποφάσεις του Προέδρου της Βου¬ 
λής που δημοσιεύονται στην Εφημερίδατης Κυβερνησεως. 

2. Με τον παρόντα ειδικό εσωτερικό Κανονισμό της Επι¬ 
στημονικής Υπηρεσίας της Βουλής τροποποιούνται και 
συμπληρώνονται διατάξεις των άρθρων 160-163 του Κα¬ 
νονισμού της Βουλής (Μέρος Κοινοβουλευτικό). 

Άρθρο 7 

1. Οι διατάξεις του παρόντος Κανονισμού ισχύουν από 
τη δημοσίευσή του στην Εφημερίδατης Κυβερνήσεως. 

2. Ο Κανονισμός αυτός να δημοσιευθεί στην Εφημερί¬ 
δατης Κυβερνήσεως. 

Αθήνα, 2 Δεκεμβρίου 2002 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




